བཅུ་དྲུག་པའི་ལས་ནི་ལུས་འགྲེང་ལ་རྐང་བ་མཉམ་པར་ཉེ་
བར་གཤིབས་ཏེ། ལག་པ་གཡས་པ་ཐུར་དུ་ཐམས་ཅད་བརྐྱངས་ལ་བཀན་ཏེ། པུས་མོའི་སྟེང་དུ་
བཞག ལག་པ་གཡོན་པའམ་དེ་བཞིན་དུ་བགྱིའོ། །འདི་ནི་བྱང་ཆུབ་སེམས་དཔའ་མི་འཇིགས་
པ་ལ་སོགས་པའི་ཕྱག་རྒྱ་སྟེ། བཅུ་དྲུག་པའོ། །ཕྱག་རྒྱ་འདི་རིང་བསྲེལ་དང་བཅས་པའི་མཆོད་
;
91

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
རྟེན་གྱི་དྲུང་དུ་བཅིངས་ལ། རྩ་བའི་གསང་སྔགས་ལན་བརྒྱ་རྩ་བརྒྱད་བཟླས་བརྗོད་བགྱིས་ན།
སེམས་ཅན་ཐམས་ཅད་ལ་མི་འཇིགས་པ་བསྩལ་བར་འགྱུར་རོ། །ཡང་ན་ཤུ་ཏིའི་ས་བོན་དང་།
ཡུངས་དཀར་དང་། ཤུ་དག་དང་། ཉེའུ་ཤིང་དང་། འདི་དག་སངས་རྒྱས་ཀྱི་སྤྱན་སྔའམ་བླ་གབ་
མེད་པའི་གནས་སུ་སྲེག་བསྲེག་བགྱིའོ། །གསང་སྔགས་ལན་སུམ་ཅུ་རྩ་གཉིས་བཟླས་བརྗོད་
བགྱིའོ། །མེ་ཏོག་དང་། བདུག་པས་མཆོད་པར་བགྱིའོ། །འདི་ནི་གསང་སྔགས་ཀྱི་ཆོ་ག་ལགས་
ཏེ། ཅི་རྩོམ་པ་ཐམས་ཅད་དེ་བཞིན་དུ་འགྲུབ་བོ། །རྩ་བའི་གསང་སྔགས་ཀྱི་ལས་གང་ཡང་མི་
འགྲུབ་ན། བི་མ་ལེ་མ་ཧཱ་བི་མ་ལེ་ཨོཾ་ཧ་རེ་མ་ཧཱ་ༀ་ཧཱ་རེ། ཧཱུ་མ་རེ། མ་ཧཱ་ཧུ་མ་རེ་སྭཱ་ཧཱ། ཞེས་པའི་
གསང་སྔགས་འདི་བཟླས་བརྗོད་བགྱིས་ན་འགྲུབ་བོ། །རྨི་ལམ་མཐོང་བར་འཚལ་ན་གསང་སྔགས་
འདི་བརྗོད་ཅིང་། ཕྱག་རྒྱ་འདི་ཡང་བཅངས་ན་འཚལ་བ་རྨི་ལམ་དུ་མཐོང་བར་འགྱུར་རོ། །མི་
བསོད་ནམས་དང་མི་ལྡན་པ་གང་ཞིག་དངོས་གྲུབ་མི་ཐོབ་ན། གསང་སྔགས་འདི་བརྗོད་ཅིང་།
ཕྱག་རྒྱ་འདི་ཡང་བཅངས་ན། ཅི་འཚལ་བ་མིག་ལམ་དུ་མཐོང་བར་འགྱུར་རོ། །
མི་བསོད་ནམས་དང་མི་ལྡན་པ་གང་ཞིག་དངོས་གྲུབ་མི་འཐོབ་ན། གསང་སྔགས་འདི་
གདུགས་བདུན་གྱི་བར་དུ་གདུགས་ཀྱང་དུས་གསུམ་དུ་ལན་བརྒྱ་རྩ་བརྒྱད་བཟླས་བརྗོད་
བགྱིས་ན་ཅི་འཚལ་བ་དེ་བཞིན་དུ་འགྲུབ་བོ། །དེའི་ཚེ་ཡང་བྱང་ཆུབ་སེམས་དཔའ་རྒྱ་མཚོ་ཆེན་
པོའི་ནང་དུ་ཀླུའི་རྒྱ་མཚོའི་ཁང་བར་སྟེ་ཆོས་བཤད་དོ། །དེར་ཀླུའི་སྡུག་བསྔལ་ཆེན་པོ་མྱོང་བ་
དག་མཐོང་ནས་སྙིང་རྗེ་ཆེན་པོ་སྐྱེས་ཏེ། གལ་ཏེ་ཡོངས་སུ་སྐྱོབ་པ་ཞིག་ཡོད་ན། སྡུག་བསྔལ་
གྱི་གནོད་པ་རྣམས་ལས་ཐར་པར་འགྱུར་རོ། །དེའི་ཚེ་དེར་ཀླུའི་བུ་མོ་ཆོས་འདོད་པ་གཅིག་གིས་
རིན་པོ་ཆེ་འཇིག་རྟེན་གྱི་ཁམས་མི་མཇེད་རི་བ་གཅིག་ཕུལ་བ་དང་། དེས་ཀྱང་སྡུག་བསྔལ་
ཐམས་ཅད་ཡོངས་སུ་ཐར་པར་བྱེད་པའི་ཆོས་འཆད་དོ། །རིགས་ཀྱི་བུའམ་རིགས་ཀྱི་བུ་མོ་གང་
92

༄༅། །འཕགས་པ་འཇིག་རྟེན་དབང་ཕྱུག་སོགས་ཀྱི་མངོན་རྟོགས་བཞུགས་སོ། ། འར་
ལ་ལ་ཞིག་གསང་སྔགས་འདི་འཛིན་ན། དེ་གར་འཆི་བར་བདུད་ཀྱི་འཁོར་གྱིས་སྡུག་བསྔལ་བ་
བགྱིད་པའི་བར་དུ་བདག་གིས་རྟག་ཏུ་བསྲུང་བར་བགྱིའོ། །གང་ལ་ལ་ཞིག་གློ་བུར་དུ་འཇིག་
པར་གྱུར་ཏམ་རང་གི་ཡུལ་ལམ། གཞན་གྱི་ཡུལ་དུ་ཆོམ་རྐུན་དག་དང་། ཕྱིར་རྒོལ་བ་དག་བྱུང་
ན། དེས་ཚོན་སྐུད་སྣ་ལྔ་བ་བཅང་བར་བགྱི་སྟེ། མདུད་པ་ཉི་ཤུ་རྩ་གཅིག་བོར་ལ། མདུད་པ་རེ་
རེ་ལ་གསང་སྔགས་ལན་རེ་བཟླས་བརྗོད་བགྱིས་ཏེ། ལག་པ་གཡོན་པ་ལ་བཅང་བར་བགྱིའོ། །
བཅུ་བདུན་པའི་ལས་ནི་གཡོན་པའི་སྲིན་ལག་དང་།
གུང་མོ་དང་མཛུབ་མོ་རྣམས་ཁུ་ཚུར་
བཅངས་ལ། མཐེ་བོང་དེ་དག་མནན་ལ་མཐེའུ་ཆུང་བརྐྱངས་ཏེ། དགྲ་ལོགས་སུ་བསྟན་ལ།
གསང་སྔགས་དག་ཀྱང་ལན་བདུན་བཟླས་བརྗོད་བགྱིའོ། །འདི་བྱང་ཆུབ་སེམས་དཔའ་མིག་
སྟོང་དང་ལྡན་པའི་ཀུན་ཏུ་བསྲུང་བའི་ཕྱག་རྒྱ་སྟེ། བཅུ་བདུན་པའོ། །
གསང་སྔགས་དེ་ཉིད་ལན་བཅུ་བདུན་བཟླས་བརྗོད་བགྱིས་ན། དགྲ་ཐམས་ཅད་བཟློག་
པར་འགྱུར་ཞིང་གནོད་པ་བགྱིད་པར་མི་ནུས་སོ། །བཅོ་བརྒྱད་པའི་ལས་ནི་འགྲེང་སྟེ་རྐང་བ་
ཕན་ཚུན་ཉེ་བར་གཤིབས་ཏེ། སྙིང་གར་ཐལ་མོ་སྦྱར་ཏེ། མཐེའུ་ཆུང་ཕན་ཚུན་བསྣོལ་ལ། གཡོན་
པས་གཡས་པ་ལ་འཁྱུད་པར་བགྱི། རྩ་བའི་གསང་སྔགས་ཀྱང་ལན་ཉི་ཤུ་རྩ་གཅིག་བཟླས་
བརྗོད་བགྱིའོ། །བྱང་ཆུབ་སེམས་དཔའ་འཕགས་པ་སྤྱན་རས་གཟིགས་དབང་ཕྱུག་གི་ཕྱག་རྒྱ་
ཡོངས་སུ་རྫོགས་པ་སྟེ། བཅོ་བརྒྱད་པ་སྟེ། ཡིད་ལ་བསམ་པ་རྣམས་རྫོགས་པར་འགྱུར་རོ། །སུ་
ཞིག་ངན་འགྲོ་དྲུག་པོ་དག་གི་སེམས་ཅན་རྣམས་སྐྱོབ་པར་འཚལ་བ་དེས་འཁོར་ལོའི་ཕྱག་རྒྱ་
བཅིང་བར་བགྱི་སྟེ། སོར་མོ་བཅུ་རྩེ་མོ་སྤྲད་ལ་ལག་མཐིལ་དབྱེ་སྟེ། སོར་མོའི་བར་ཡང་སོར་
གཉིས་ཙམ་གྱིས་མ་འཕྲད་པར་བགྱིའོ། །ཕྱག་རྒྱ་འདིས་བྱང་ཆུབ་སེམས་དཔའ་སེམས་ཅན་
རྣམས་ཡོངས་སུ་ཐར་པར་བགྱིད་ཅིང་། འགྲོ་བ་དྲུག་པོ་དག་ཏུ་ཞུགས་པ་དང་འདྲ་བ་རིག་པར་
་་་
93

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བགྱི་སྟེ། ཕྱག་རྒྱ་དེའི་ཆོ་གའོ། །བཅུ་དགུ་བའི་ལས་ནི་ཡང་དཀྱིལ་མོ་ཀྲུང་བཅས་ཏེ་མཆིས་ལ་
ལག་པ་གཡོན་པ་པུས་མོའི་སྟེང་དུ་ལག་མཐིལ་བཀན་ཏེ་བཞག་པར་བགྱིའོ། །གཡས་པ་ཡང་དེ་
བཞིན་བགྱིས་ལ་ལག་མཐིལ་པུས་མོ་གཡས་པའི་སྟེང་དུ་ཁ་ཕུབ་སྟེ་བཞག་པར་བགྱིའོ། །འདི་ནི་
བྱང་ཆུབ་སེམས་དཔའ་འཕགས་པ་སྤྱན་རས་གཟིགས་ཕྱག་རྒྱ་བཅུ་དགུ་བ་ཡིན་ལ།
འདི་ནི་རང་
བཞིན་གྱིས་འགོག་པ་དང་མཚུངས་ཏེ། དུས་གསུམ་གྱི་སངས་རྒྱས་བཅོམ་ལྡན་འདས་རྣམས་
ཕྱག་རྒྱ་འདི་གཅིག་པུས་སངས་རྒྱས་ཀྱི་བྱང་ཆུབ་བརྙེས་སོ། །ཕྱག་རྒྱ་འདིས་ལས་མི་དགེ་བ་
ཐམས་ཅད་འབྱུང་བར་འགྱུར་རོ། །གལ་ཏེ་སྒྲུབ་པ་བོ་དཀྱིལ་མོ་ཀྲུང་བཅས་ཏེ་མཆིས་པ་ལ་ཆོས་
རྣམས་མངོན་དུ་འདུག་པར་མ་གྱུར་ན། གདུགས་བདུན་གྱི་བར་དུ་དགོན་པའི་ཕྱོགས་ཀྱི་གནས་
སུ་ཕྱག་རྒྱ་འདི་བཅས་ཏེ། གསང་སྔགས་འོག་ནས་འབྱུང་བར་འདི་བརྗོད་ལ། ཤིན་ཏུ་དད་པ་
སངས་རྒྱས་ལ་ཕྱག་བགྱི་ཞིང་གདུགས་མཚན་དྲུག་ཏུ་ལས་རྣམས་སོ་སོར་བཤགས་ན།
ཆོས་
རྣམས་མངོན་དུ་འདུག་པར་འགྱུར་རོ། །བསོད་ནམས་དཔག་ཏུ་མ་མཆིས་ཤིང་གྲངས་མ་མཆིས་
པར་འགྱུར་རོ། །
ཡང་ལག་པ་གཡོན་པའི་སོར་མོ་བཞི་ཁུ་ཚུར་བཅངས་ལ་གཡས་པའི་སོར་མོ་བཞིས་
གཡོན་པའི་མཐེ་བོང་བཅངས་ཏེ། ཅུང་ཞིག་མཆིས་ལ་གཡས་པའི་མཛུབ་མོས་གཡབ་བོ། །འདི་
ནི་བྱང་ཆུབ་སེམས་དཔའ་འཕགས་པ་སྤྱན་རས་གཟིགས་དབང་ཕྱུག་གི་སུམ་ཅུ་རྩ་གསུམ་གྱི་
ལྷའི་རྣམ་པ་རྣམས་བཀུག་པའི་ཕྱག་རྒྱ་སྟེ། ཉི་ཤུ་བ་ཡིན་ལ་འདིའི་སྔགས་ནི་འདི་ལགས་ཏེ། ༀ་
ཀུ་ཊེ་ཀུ་ཊེ། ཀུ་ན་རེ་ཙི་ལེ། ཙི་ལེ་ཡེ་སྭཱ་ཧཱ། གསང་སྔགས་འདི་དང་། ཕྱག་རྒྱ་འདི་ནི་ལྷག་པར་
རྒྱ་ཆེ་བའོ། །གཞན་ཡང་རིགས་ཀྱི་བུའམ་རིགས་ཀྱི་བུ་མོ་གང་ལ་ལ་ཞིག་ཅི་རྩོམ་པ་རྨི་ལམ་དུ་
མཐོང་བར་འཚལ་ན། གསང་སྔགས་འདི་ལན་བརྒྱ་རྩ་བརྒྱད་བཟླས་བརྗོད་བགྱིས་ན། ཡིད་ལ་
94

༄༅། །འཕགས་པ་འཇིག་རྟེན་དབང་ཕྱུག་སོགས་ཀྱི་མངོན་རྟོགས་བཞུགས་སོ། ། ༼ར་
ཅི་བསམ་པ་རྨི་ལམ་དུ་མཐོང་བར་འགྱུར་རོ། །སུ་ཞིག་གདུགས་གཅིག་བཞིན་དུ་གོམས་པར་
བགྱིད་ན། ལས་རྣམས་བྱང་བར་འགྱུར་རོ། །བྱང་ཆུབ་ཀྱི་སེམས་མི་བརྗེད་དོ། །རྨི་ལམ་བཟང་བོ་
དཔལ་དུ་འགྱུར་བ་དང་། བྱང་ཆུབ་ཀྱི་ཤིང་དྲུང་ན་བཞུགས་པའི་སངས་རྒྱས་ཀྱི་བར་དུ་མཐོང་
ཞིང་། བྱང་ཆུབ་ཏུ་ལུང་སྟོན་པར་རྨི་བར་འགྱུར་རོ། །བརྒྱ་བྱིན་དང་། ཚངས་པ་ལ་སོགས་པ་ལྷ་
རྣམས་ཀྱང་ཀུན་ཏུ་བསྲུང་བར་འགྱུར་རོ། །ཡང་འགྲེང་སྟེ་རྐང་བ་ཕན་ཚུན་བསྙེན་ལ་ལག་པ་
གཡོན་པའི་མཐེ་བོང་ལག་མཐིལ་དུ་བཀུག་སྟེ། སོར་མོ་བཞིས་ཁུ་ཚུར་བཅངས་ལ་སྙིང་གར་
བཞག གཡས་པ་ཡང་དེ་བཞིན་བགྱིས་ལ། རྣ་བ་གཡས་པའི་སྟེང་དུ་བཞག་སྟེ། མཛུབ་མོས་
གཡབ་ཅིང་། འོག་ནས་འབྱུང་བའི་སྔགས་འདི་ཅི་རིགས་བརྗོད་པར་བྱ་སྟེ། འདི་ནི་བྱང་ཆུབ་
སེམས་དཔའ་འཕགས་པ་སྤྱན་རས་གཟིགས་དབང་ཕྱུག་གི་ལྷ་དང་། ཀླུ་ལ་སོགས་པ་འཁོར་
བརྒྱད་པོ་དག་དགུག་པའི་ཕྱག་རྒྱ་སྟེ། ཉི་ཤུ་རྩ་གཅིག་པ་ཡིན་ལ། དེའི་གསང་སྔགས་ནི་འདི་
ལགས་ཏེ། ན་མོ་ནི་གན་དྷ། ན་མོ་དར་ཤ་བ་ན་སྭཱ་ཧྭ། ན་མོ་ནིར་ཛ་ལ་སྭཱ་ཧཱ། ཨེ་ཧྲེ་ཧི་སྭཱ་ཧཱ།
རིགས་ཀྱི་བུའམ། རིགས་ཀྱི་བུ་མོ་གང་ལ་ལ་ཞིག་ཕྱག་རྒྱ་འདི་དང་། གསང་སྔགས་འདི་འཛིན་
ཏམ། འདོན་ནམ། ཀློག་པ་ཚེ་རབས་བདུན་དྲན་པར་འགྱུར་རོ། །
སྦྲུལ་གདུག་པས་ཟིན་པར་མི་འགྱུར་རོ། །དུག་ཀྱང་གདུག་པར་མི་འགྱུར་རོ། །ལུས་ལ་
མཚོན་གྱིས་མི་ཚུགས་སོ། །རྒྱལ་བོའི་ཆད་པས་འཇིགས་པ་མི་འབྱུང་ངོ་། །བསྐལ་བ་མང་བོར་
སེམས་ཅན་དམྱལ་བར་མི་མཆིའོ། །སྡུག་བསྔལ་ཉམས་སུ་མི་མྱོང་ངོ་། །གང་བརྗོད་པར་འབྱུང་
བོ་རྣམ་པ་ཉི་ཤུ་རྩ་གཅིག་ལྷགས་ཏེ། གསང་སྔགས་འདི་ཉན་པར་འགྱུར་རོ། །གང་གི་དྲུང་དུ་
འབྱུང་བོ་འཆི་བ་དེར་སྐུད་ལ་དཀར་བོ་གདགས་པར་བགྱི་སྟེ། མདུད་པ་བཞི་བཅུ་རྩ་དགུ་བོར་
ལ། མདུད་པ་རེ་རེ་ལ་ཡང་། གསང་སྔགས་དེ་ཉིད་ལན་རེ་བཟླས་བརྗོད་བགྱིས་ཏེ་མགུལ་དུ་
95

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བཏགས་ན་བདེ་བར་འགྱུར་རོ། །གལ་ཏེ་ཡུལ་དུ་ཡམས་ཀྱི་ནད་བྱུང་སྟེ། སེམས་ཅན་མང་དུ་
འགུམ་ན། རྒྱལ་བོས་སྐྱེད་མོས་ཚལ་ནས་པདྨ་དག་བསླངས་ལ། པདྨ་རེ་རེ་ལ་ཡང་གསང་སྔགས་
དེ་ཉིད་ལན་བརྒྱ་རྩ་བརྒྱད་བཟླས་བརྗོད་བགྱིས་ཏེ། བསྲེག་པ་བགྱིས་ཏེ། ཡམས་ཀྱི་ནད་འཆད་
པར་འགྱུར་རོ། །ཡང་དཀྱིལ་མོ་ཀྲུང་བཅས་ཏེ་མཆིས་ལ་ལག་པ་གཡོན་པའི་མཐེ་བོང་དང་།
གུང་མོ་རྩེ་མོ་སྤྲད་དེ། ལག་མཐིལ་བཀན་ལ་པུས་མོ་གཡོན་པའི་སྟེང་དུ་བཞག གཡས་པ་ཡང་
དེ་བཞིན་དུ་བགྱིས་ལ། པུས་མོ་གཡས་པའི་སྟེང་དུ་ཁས་ཕུབ་སྟེ་གཞག་གོ །སོར་མོ་གཞན་
བརྐྱངས་ལ། རྩ་བའི་གསང་སྔགས་ལན་ཉི་ཤུ་རྩ་གཅིག་བཟླས་བརྗོད་བགྱིའོ། །
འདི་ནི་བྱང་ཆུབ་སེམས་དཔའི་རྣམ་པར་གྲོལ་བའི་ཕྱག་རྒྱ་སྟེ། ཉི་ཤུ་རྩ་གཉིས་པ་ཡིན་
ལ། ཆོ་ག་འདིས་ཅི་འཚལ་བ་དེ་བཞིན་དུ་འགྲུབ་བོ། །སྡུག་བསྔལ་ལས་ཐར་པར་འགྱུར་རོ། །
གང་གིས་མཚམས་མེད་པ་ལྔ་བོའི་ལས་དག་བགྱིས་ལ། སྡིག་པ་རེ་རེའི་ཕྱིར་ཡང་། དཔེར་ན་
འཛམ་བུའི་གླིང་གི་སའི་རྡུལ་གྱི་རྡུལ་ཕྲ་རབ་མཐའ་དག་རེ་རེའི་བསྐལ་བར་སེམས་ཅན་དམྱལ་
བར་མཆི་འཚལ་ལ། འབྱུང་བ་ནི་ངེས་པ་མཆིས་པར་གྱུར་ན། དེས་དེའི་ཚེ་རིང་བསྲེལ་དང་
བཅས་པའི་མཆོད་རྟེན་གྱི་མདུན་དུ་ཚེས་བཅོ་ལྔའི་ཟླ་བ་ཉ་ལ། ཟས་མི་འཚལ་བར་ཕྱག་རྒྱ་འདི་
བཅངས་ལ། གསང་སྔགས་འདི་ཡང་། དབེན་པའི་གནས་སུ་ལན་བརྒྱ་རྩ་བརྒྱད་བཟླས་བརྗོད་
བགྱིས་ན། སྔོན་གྱི་ལས་ཀྱི་སྡུག་བསྔལ་ཐམས་ཅད་བྱང་བར་བགྱིད་ནུས་པར་འགྱུར་ཏེ། ལྷག་མ་
ལུས་པ་ནི་གནས་མ་ལགས་ཤིང་སྐབས་མ་མཆིས་སོ། །ཡང་འགྲེང་སྟེ་ལག་པ་གཡོན་པས་རྐང་
བ་གཡོན་པའི་མཐེ་བོང་ཚད་བར་བཅུག་ལ། ་ ལག་པ་གཡས་པས་གཡོན་པའི་ལག་མཐིལ་ནས་
བཟུང་སྟེ། རྩ་བའི་གསང་སྔགས་བརྒྱ་རྩ་བརྒྱད་བཟླས་བརྗོད་བགྱིའོ། །འདི་ནི་བྱང་ཆུབ་སེམས་
དཔའི་དབང་དང་། རྫུ་འཕྲུལ་གྱི་རྐང་བའི་ཕྱག་རྒྱ་སྟེ། ཉི་ཤུ་རྩ་གསུམ་པ་ཡིན་ལ། ཆོ་ག་འདིས་
96

༄༅། །འཕགས་པ་འཇིག་རྟེན་དབང་ཕྱུག་སོགས་ཀྱི་མངོན་རྟོགས་བཞུགས་སོ། །
༼ར༽
།གསང་སྔགས་ནི་
།ས་ལན་ཉི་ཤུ་རྩ་
དཔག་ཚད་སྟོང་གི་ཕྱོགས་སུ་མཆི་འཚལ་ན་ཡང་དཀའ་བ་མ་མཆིས་སོ།
དབེན་པར་མཆིས་ལ་བཟླས་བརྗོད་བགྱིའོ། །ཡང་ལག་པ་གཡོན་པའི་མཐེ་བོས་མཐེའུ་ཆུང་གི་
སེན་མོ་མནན་ལ། གཡས་པ་ཡང་དེ་བཞིན་དུ་བགྱི་སྟེ། སོར་མོ་ལྷག་མ་གསུམ་གསུམ་མཆིས་པ་
བརྐྱངས་ལ། ལག་མཐིལ་དུ་བཀུག་སྟེ། སྤྱི་བོར་བཞག་པ་རྩ་བའི་གསང་སྔགས་ལན་ཉི
གཅིག་བཟླས་བརྗོད་བགྱིའོ། །འདི་ནི་བྱང་ཆུབ་སེམས་དཔའི་རྫུ་འཕྲུལ་གྱི་ཆོ་འཕྲུལ་དང་།
དབང་གི་ཕྱག་རྒྱ་སྟེ། ཉི་ཤུ་རྩ་བཞི་བའོ། །འགྲོ་བ་ལ་དབང་བ་འཐོབ་བོ། །ཡང་ཐལ་མོ་རེག་
པར་སྦྱར་ཏེ། ཐལ་མོའི་ནང་ཁོག་སྟོང་དུ་བགྱིས་ལ་མཛུབ་མོ་གཉིས་ཀྱིས་གཡབ་ཅིང་། ༀ་ཨ་
རོ་ལིཀ་ཏྲེ་ལོ་ཀྱ་བི་ཛ་ཡ། སརྦ་ཤ་ཏྲུ་པྲ་མ་ཐ་ན་ས་ར་ཡ་སུ་ཝ་མ་ཕཊ་མཱ་སྭཱ་ཧཱ། ཞེས་ཅི་རིགས་
བཟླ་བར་བྱ་ལ། ཕྱག་རྒྱ་འདི་ནི་བྱང་ཆུབ་སེམས་དཔའི་རྒྱལ་བོའི་ལས་སྤྱན་དྲངས་པའི་ཕྱག་རྒྱ་
དང་། ཉི་ཤུ་རྩ་ལྔ་བའོ། །བྱང་ཆུབ་སེམས་དཔའ་འཕགས་པ་སྤྱན་རས་གཟིགས་དབང་ཕྱུག་ལག་
པ་སྟོང་དང་། མིག་སྟོང་དང་ལྡན་པའི་ཆོ་ག་ཞིབ་མོ་རྫོགས་སོ།། །།
97

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།